
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 41 

25 Ιανουάριου 2013 


ΔΙ ΑΚΗΡΥΞΕ ΙΣ 

(ΐ) 

ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΟΣ 

ΣΥΝΔΕΣΜΟΣ ΔΙΑΧΕΙΡΙΣΗΣ ΣΤΕΡΕΩΝ ΑΠΟΒΛΗΤΩΝ 
1ης Γ.Ε.Ν. 

Αριθμ. 12 

Ο ΣΥΝΔΕΣΜΟΣ ΔΙΑΧΕΙΡΙΣΗΣ ΣΤΕΡΕΩΝ ΑΠΟΒΛΗΤΩΝ 
1ης ΓΕΝ διακηρύσσει διαγωνισμό με ανοικτή διαδικα¬ 
σία επιλογή Αναδόχου (άρθρο 28 οδηγίας 2004/18/Ε.Κ.) 
για την παροχή της υπηρεσίας (εργασία): «ΛΕΙΤΟΥΡΓΙΑ 
ΧΩΡΟΥ ΥΓΕΙΟΝΟΜΙΚΗΣ ΤΑΦΗΣ ΑΠΟΡΡΙΜΜΑΤΩΝ 1ης 
Γ.Ε.Ν. (ΧΥΤΑ ΝΑΥΠΑΚΤΟΥ)» Προϋπολογισμού: 187.500 
ευρώ χωρίς Φ.Π.Α. 

Γ ενικά 

Ο Σύνδεσμος Διαχείρισης Στερεών Αποβλήτων 1ης 
ΓΕΝ ανακοινώνει τη διεξαγωγή με ανοικτή διαδικα¬ 
σία επιλογή αναδόχου σύμφωνα με τις διατάξεις του 
ΠΔ 28/80 και τους κανόνες της σχετικής Νομοθεσίας 
όπως ισχύει σήμερα, κοινοτική οδηγία 2004/18/Ε.Κ., το 
Π.Δ/μα 60/2007 (ΦΕΚ 64/Α') κ.α. για την «ΛΕΙΤΟΥΡΓΙΑ 
ΧΩΡΟΥ ΥΓΕΙΟΝΟΜΙΚΗΣ ΤΑΦΗΣ ΑΠΟΡΡΙΜΜΑΤΩΝ 1ης 
ΓΕΝ (ΧΥΤΑ ΝΑΥΠΑΚΤΟΥ)» έναντι του ποσού των 25.000/ 
ανά μήνα λειτουργία χωρίς ΦΠΑ. 

Η ανάθεση της Σύμβασης θα γίνει με κριτήριο την 
πλέον συμφέρουσα από οικονομική άποψη προσφορά, 
κατά την έννοια του άρθρο 53 της Οδηγίας 2004/18/ΕΚ. 

Η πλέον συμφέρουσα από οικονομική άποψη προσφο¬ 
ρά, θα προκύψει μετά από αξιολόγηση των Τεχνικών και 
Οικονομικών προσφορών των Διαγωνιζομένων που δεν 
έχουν αποκλειστεί βάσει των άρθρων 18,19 και 20 της 
Διακήρυξης. Η αξιολόγηση των προσφορών και ανάδειξη 
του Αναδόχου θα στηριχτεί αποκλειστικά στα κριτήρια 
αξιολόγησης της Τεχνικής και Οικονομικής Προσφοράς, 
όπως αυτά περιγράφονται αναλυτικά στο άρθρο 22 της 
Διακήρυξης. 

Ο διαγωνισμός θα διενεργηθεί στο χώρο συνεδριά¬ 
σεων του Διοικητικού Συμβουλίου του Συνδέσμου στο 
χώρο του Ξενία με υποβολή σφραγισμένου από τον 
σύνδεσμο, εντύπου προσφοράς στις, 15 Φεβρουάριου 
2012 ημέρα Παρασκευή και ώρα 10:00 π. μ, ενώπιον της 
Αρμόδιας Επιτροπής Διενέργειας του διαγωνισμού του 
Δήμου Ναυπακτίας. 


Τα τεύχη που συνοδεύουν την Διακήρυξη διατίθενται 
από τον Σύνδεσμο Διαχείρισης Στερεών Αποβλήτων 
πληροφορίες ΠΕΤΣΙΝΗ ΑΘΑΝΑΣΙΟ τηλ. 2634-3 - 60405 
τις εργάσιμες ημέρες και ώρες. Οι Ενδιαφερόμενοι 
μπορούν να παραλαμβάνουν τα παραπάνω τεύχη υπο¬ 
βάλλοντας αίτηση μέχρι και έξι (6) ημέρες πριν από τη 
λήξη της προθεσμίας υποβολής των προσφορών, από 
τα γραφεία του Συνδέσμου Ιλάρχου Τζαβέλλα 37 με την 
καταβολή ποσού είκοσι (20) ευρώ. Η Υπηρεσία που διε¬ 
ξάγει το διαγωνισμό παραδίδει τα τεύχη το αργότερο 
εντός τριών (3) ημερών από την παραλαβή της αίτησης. 

Αντικείμενο - Προϋπολογισμού - Διάρκεια Σύμβασης 

Η παρούσα Διακήρυξη αφορά στην ανάθεση σύμβα¬ 
σης παροχής υπηρεσιών με τίτλο: «ΛΕΙΤΟΥΡΓΙΑ ΧΩΡΟΥ 
ΥΓΕΙΟΝΟΜΙΚΗΣ ΤΑΦΗΣ ΑΠΟΡΡΙΜΜΑΤΩΝ (ΧΥΤΑ ΝΑΥ¬ 
ΠΑΚΤΟΥ)». 

Ειδικότερα και συγκεκριμένα αντικείμενο που αφορά 
στις υποχρεώσεις του αναδόχου είναι: 

• Η τήρηση της Μελέτης Οργάνωσης και Λειτουργίας 
του ΧΥΤΑ Ναυπάκτου. 

• Η τήρηση όλων των προδιαγραφών που θέτει η 
αρ. 1174/Φ69/21 -6-2010 απόφαση Νομάρχη Αιτωλ/νίας 
σχετικά με έκδοση «Αδειας Λειτουργίας και Διάθεσης 
στερεών, μη επικίνδυνων, αποβλήτων ΧΥΤΑ 1ης Γεω¬ 
γραφικής Ενότητας Ν. Αιτωλ/νίας». 

• Η τήρηση των Κανόνων Λειτουργίας του ΧΥΤΑ Ναυ¬ 
πάκτου, σύμφωνα με την ισχύουσα ελληνική και ευρω¬ 
παϊκή νομοθεσία. 

• Ο έλεγχος και η καταγραφή των εισερχομένων 
φορτίων. 

• Οι εργασίες επέκτασης του συστήματος στεγάνω- 
σης του ΧΥΤΑ αν απαιτηθεί. 

• Οι εργασίες υγειονομικής ταφής των αποβλήτων. 

• Η προσωρινή κάλυψη του απορριμματικού ανάγλυ¬ 
φου ΧΥΤΑ. 

• Οι Εργασίες λειτουργίας και συντήρησης του συ¬ 
στήματος Διαχείρισης του Βιοαερίου και Βιολογικού. 

• Η εφαρμογή προγράμματος περιβαλλοντικής παρα¬ 
κολούθησης του ΧΥΤΑ. 

• Η αντιμετώπιση εκτάκτων αναγκών περιστατικών. 

• Οι εργασίες λειτουργίας και συντήρησης των εγκα¬ 
ταστάσεων. 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


• Οι εργασίες οργάνωσης και ελέγχου της Μονάδας. 

• Η Διαχείριση στραγγιδίων, της εγκατάστασης επε¬ 
ξεργασίας και της ανακυκλοφορίας των επεξεργασμέ¬ 
νων στραγγισμάτων για τη διατήρηση της απαιτούμενης 
υγρασίας στην απορριμματική μάζα. 

Ο προϋπολογισμός της υπό ανάθεση σύμβασης ανέρ¬ 
χεται σε 187.500,00 € χωρίς ΦΠΑ. Η σύμβαση θα χρημα¬ 
τοδοτηθεί από ιδίους πόρους του Συνδέσμου. 

Η Διάρκεια της σύμβασης ορίζεται σε 7,5 μήνες. Επι¬ 
πλέον υπάρχει η δυνατότητα εφαρμογής της παραγρά¬ 
φου 4β του άρθρου 25 του Π.Δ/τος 60/2007, 

Ναύπακτος, 22 Ιανουάριου 2013 

Ο Πρόεδρος 

ΧΡΗΣΤΟΣ ΣΑΛΑΜΟΥΡΑΣ 

-♦- 

( 2 ) 

ΙΟΝΙΟ ΠΑΝΕΠΙΣΤΗΜΙΟ 
Διορθώσεις Σφαλμάτων 

Στην περίληψη διακήρυξης Διεθνούς Ανοικτού Δια¬ 
γωνισμού για την ανάδειξη αναδόχου, που αφορά τη 
φύλαξη των κτιρίων του Ιονίου Πανεπιστημίου στην Κέρ¬ 
κυρα, που δημοσιεύθηκε στο ΦΕΚ 853/Δ.Δ.Σ./28-12-2012 
στην σελίδα 6846, θέμα 14, 2η στήλη, 7η σειρά εκ των 
άνω διορθώνεται το εσφαλμένο ποσό από 110.000€ συ¬ 
μπεριλαμβανομένου ΦΠΑ στο ορθό ποσό των 133.000 € 
συμπεριλαμβανομένου ΦΠΑ. 

(Από το Ιόνιο Πανεπιστήμιο) 

-♦- 

(3) 

ΝΟΜΟΣ ΡΕΘΥΜΝΗΣ 
ΔΗΜΟΣ ΑΝΩΓΕΙΩΝ 

Αριθμ. 229 

Ο Δήμος Ανωγείων Ν. Ρεθύμνης προκηρύσσει ανοικτό 
διαγωνισμό με κριτήριο κατακύρωσης το μεγαλύτερο 
ποσοστό έκπτωσης σε ακέραιες μονάδες, στη μέση τιμή 
λιανικής πώλησης, όπως αυτές προσδιορίζονται από το 
παρατηρητήριο τιμών υγρών καυσίμων ή τον αρμόδιο 
φορά φορέα όπως ισχύει κάθε φορά σύμφωνα με την 
κείμενη νομοθεσία για την «ΠΡΟΜΗΘΕΙΑ ΥΓΡΩΝ ΚΑΥ¬ 
ΣΙΜΩΝ ΚΑΙ ΛΙΠΑΝΤΙΚΩΝ ΓΙΑ ΤΟ ΕΤΟΣ 2013» συνολικής 
προϋπολογισθείσης αξίας 74.000,00 ευρώ, συμπεριλαμ¬ 
βανομένου του Φ.Π.Α. 

Ο διαγωνισμός θα διενεργηθεί στο Δημοτικό Κατά¬ 
στημα του Δήμου Ανωγείων, την 20η Φεβρουάριου 2013, 
και ώρα 10.00 π.μ. Μετά το πέρας αυτής της ώρας λή¬ 
γει η προθεσμία παραλαβής των προσφορών και όσες 
προσφορές κατατεθούν θεωρούνται εκπρόθεσμες και 
επιστρέφονται. Αμέσως μετά θα ακολουθήσει η διαδι¬ 
κασία της αποσφράγισης των προσφορών. 

Μαζί με την προσφορά πρέπει να κατατεθεί και εγγύ¬ 
ηση συμμετοχής για ποσό που αντιστοιχεί στο 5% της 
προϋπολογισθείσης δαπάνης, συμπεριλαμβανομένου 
του Φ.Π.Α. 

Η προμήθεια θα εκτελεσθεί σύμφωνα με τις διατά¬ 
ξεις της υπ’ αριθμ. 11389/1993 απόφασης του Υπουργού 
Εσωτερικών (Ε.Κ.Π.Ο.Τ.Α.), και τις σχετικές ερμηνευτικές 
εγκυκλίους, τις σχετικές διατάξεις του Ν. 2286/1995 και 
τις διατάξεις του άρθρου 209 του ΔΚΚ (Ν.3463/2006). 

Τα υπό προμήθεια είδη θα είναι: Πετρέλαιο κίνησης, 
πετρέλαιο θέρμανσης και βενζίνη Αμόλυβδη. 


Τόπος, Χρόνος, Τρόπος παράδοσης: Η παράδοση των 
ποσοτήτων των καυσίμων θα γίνεται τμηματικώς στις 
δεξαμενές των αυτοκινήτων και των μηχανημάτων του 
Δήμου ή μαζικά στις δεξαμενές αποθήκευσης καυσίμων 
και το πετρέλαιο θέρμανσης στις δεξαμενές του λεβη¬ 
τοστασίου των υπηρεσιών Δήμου. Ο Δήμος Ανωγείων 
δεν υποχρεούται να απορροφήσει το σύνολο των καυσί¬ 
μων που αναγράφονται στον ενδεικτικό προϋπολογισμό. 

Ο ανάδοχος οφείλει χωρίς καθυστέρηση από τη στιγ¬ 
μή που λαμβάνει την εντολή προμήθειας να εφοδιάσει 
το Δήμο Ανωγείων με την παραγγελθείσα ποσότητα 
των καυσίμων. Η τροφοδοσία των οχημάτων με πετρέ¬ 
λαιο κίνησης, βενζίνη αμόλυβδη ή ευρβΓ θα γίνεται από 
πρατήρια που βρίσκονται εντός των Διοικητικών ορίων 
του Δήμου Ανωγείων. Οι παραγγελίες θα γίνονται με 
γραπτή παραγγελία από το Δήμο Ανωγείων. 

Πληροφορίες και αντίγραφα της διακήρυξης του δι¬ 
αγωνισμού παρέχονται τις εργάσιμες ημέρες και ώρες, 
από τα γραφεία του Δήμου Ανωγείων στο τηλέφωνο 
28340 32500. 

Ανώγεια 21 Ιανουάριου 2013 
Ο Δήμαρχος 

ΣΩΚΡΑΤΗΣ Σ. ΚΕΦΑΛΟΓΙΑΝΝΗΣ 

-♦- 

(4) 

ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΑΣ 
ΝΟΜΟΣ ΑΙΤ/ΝΙΑΣ 
ΔΗΜΟΣ ΑΓΡΙΝΙΟΥ 

Αριθμ. 8172 

Ο Δήμος Αγρίνιου διακηρύττει ότι εκτίθεται, ύστερα 
από την υπ’ αριθμ. 11/2013 απόφαση Οικονομικής Επιτρο¬ 
πής, σε ανοικτή μειοδοτική δημοπρασία με έγγραφες και 
σφραγισμένες προσφορές «η ασφάλιση των οχημάτων - 
μηχανημάτων, ακίνητης περιουσίας και χορτοκοπτικών 
μηχανημάτων του Δήμου, για χρονικό διάστημα 12 μηνών 
από 28-2-2013 το μεσημέρι (λήξη προηγούμενων ασφα¬ 
λιστήριων συμβολαίων) έως και 28-2-2014» συνολικού 
προϋπολογισμού 85.200,00 ευρώ (με τις επιβαρύνσεις). 

Ο διαγωνισμός θα γίνει στο Δημοτικό Κατάστημα 
του Δήμου Αγρίνιου (οδός Παλαμά και Μαβίλη 6, στις 
7-2-2013, ημέρα Πέμπτη και ώρα έως 11:00 π.μ. (λήξη πα¬ 
ραλαβής προσφορών) ενώπιον της αρμόδιας επιτροπής 
του Δήμου. 

Δεκτές στο διαγωνισμό γίνονται αναγνωρισμένες από 
το κράτος Ασφαλιστικές εταιρείες ή εξουσιοδοτημένα 
πρακτορεία αυτών, που παρέχουν όλες τις προβλεπό- 
μενες από το Νόμο εγγυήσεις καλής εκτέλεσης των 
υποχρεώσεων τους. 

Η εγγυητική επιστολή συμμετοχής στο διαγωνισμό 
ορίζεται σε ποσοστό δύο τοις εκατό (2%) επί του συνο¬ 
λικού ποσού του προϋπολογισμού (με τις επιβαρύνσεις) 
και για τις τρεις κατηγορίες ασφάλισης (οχήματα-μη- 
χανήματα, ακίνητα, χορτοκοπτικά) ήτοι 1.704,00 ευρώ. 

Περισσότερες πληροφορίες καθώς και αντίγραφα της 
διακήρυξης, δίνονται από το Τμήμα Προμηθειών του Δή¬ 
μου Αγρίνιου (οδός Παλαμά και Μαβίλη 6 - 3ος όροφος) 
κατά τις εργάσιμες ημέρες και ώρες. 

Αγρίνιο, 23 Ιανουάριου 2013 

Ο Αντιδήμαρχος 
ΕΥΘΥΜΙΟΣ ΡΑΠΤΗΣ 

(5) 

ΓΕΝΙΚΟ ΝΟΣΟΚΟΜΕΙΟ 

«ΑΣΚΛΗΠΙΕΙΟ ΒΟΥΛΑΣ» 

Αριθμ. 766 

Το ΓΕΝΙΚΟ ΝΟΣΟΚΟΜΕΙΟ «ΑΣΚΛΗΠΙΕΙΟ ΒΟΥΛΑΣ» δι¬ 
ενεργεί Πρόχειρο Μειοδοτικό Διαγωνισμό με σφραγι¬ 
σμένες προσφορές προμήθειας «ιστοκινέττας κλειστού 
τύπου» για τις ανάγκες του Παθολογοανατομικού Ερ¬ 
γαστηρίου, αριθμός διακήρυξης 1/12 προϋπολογισμού 
δαπάνης 30.000,00 € περ/νου Φ.Π.Α. 

Γλώσσα υποβολής προσφορών η Ελληνική. 

Ο Διαγωνισμός θα γίνει ενώπιον επιτροπής την 
20-02-13 ημέρα Τετάρτη και ώρα 10:30 π.μ. 

Ημερομηνία λήξης υποβολής των προσφορών την 19- 
02-13 ημέρα Τρίτη και ώρα 14:00 μ.μ. 

Ημερομηνία δημοσίευσης της διακήρυξης στον Ελλη¬ 
νικό τύπο την 25-01-2013 

Οι ενδιαφερόμενοι μπορούν να λάβουν γνώση της 
Διακήρυξης του Διαγωνισμού ηλεκτρονικά από το Δια¬ 
δίκτυο ή εντύπως κατά τις εργάσιμες ημέρες και ώρες 
(08.00 π.μ. -14.00 μ.μ.) από το Γραφείο Προμηθειών του 
Νοσοκομείου. 

Τα έξοδα δημοσίευσης της παρούσας βαρύνουν το 
Νοσοκομείο. 

Βούλα, 23 Ιανουάριου 2013 

Ο Πρόεδρος του Δ.Σ. 

ΔΗΜΗΤΡΙΟΣ ΚΕΧΑΓΙΑΣ 

-*- 

( 6 ) 

ΠΟΛΕΜΙΚΟ ΝΑΥΤΙΚΟ 

ΔΙΕΥΘΥΝΣΗ ΠΡΟΜΗΘΕΙΩΝ 

Αριθμ. διακ. 60/12 

Το Πολεμικό Ναυτικό διενεργεί ανοιχτό διαγωνισμό 
για την προμήθεια 400.000 κιλών (Χύδην) και 100.000 
κιλών (Σε βαρέλια) Λιπαντελαίου 3ΑΕ-40, εκτιμώμενου 
Π/Υ 950.000,00 € (άνευ ΦΠΑ 23%) και με κριτήριο κα- 
τακύρωσης την χαμηλότερη τιμή. 

Ο διαγωνισμός θα διενεργηθεί στις 20/03/2013 ημέρα 
ΤΕΤΑΡΤΗ και ώρα 09:00, στα Γραφεία της Ανωτάτης 
Επιτροπής Προμηθειών, (ΑΕΠ), Παπαρρηγοπούλου 2, 
Πλατεία Κλαυθμώνος. 

Ημερομηνία λήξης υποβολής των προσφορών στις 
19/03/13 ημέρα ΤΡΙΤΗ και μέχρι ώρας 12:00. 

Πληροφορίες θα παρέχονται καθημερινά στο τηλ. 
210-3368630. 

Αποστολή της περίληψης της διακήρυξης στην Ε.Ε.Ε.Κ. 
την 22/01/13. 

Περισσότερες, πληροφορίες και τεύχος διακήρυξης 
θα παρέχονται κάθε εργάσιμη ημέρα τις ώρες από τα 
γραφεία της ΑΕΠ, τηλ, 210-3368630. Το τεύχος της Δι¬ 
ακήρυξης χορηγείται με την αντικαταβολή 15 ευρώ 

Ο Διευθυντής Προμηθειών 
Ν. ΜΑΝΤΑΛΗΣ 
-♦- 

(7) 

ΟΡΓΑΝΙΣΜΟΣ ΛΙΜΕΝΟΣ ΘΕΣΣΑΛΟΝΙΚΗΣ 
ΑΝΩΝΥΜΗ ΕΤΑΙΡΙΑ 

Αριθμ. Φ.196/2012 

Ο Οργανισμός Λιμένος Θεσ/νίκης Ο.Λ.Θ. Α. Ε. ανακοι¬ 
νώνει ότι στις 8/3/2013 ημέρα Παρασκευή και ώρα την 


10:00, θα διενεργηθεί στο γραφείο Διευθυντή Τεχνικής 
Υποστήριξης ΟΛΟ ΑΕ, (Πύλη 11 Λιμένος Θεσσαλονίκης), 
ΔΙΕΘΝΗΣ ΔΗΜΟΣΙΟΣ διαγωνισμός με κριτήριο κατακύ- 
ρωσης την πλέον ΣΥΜΦΕΡΟΥΣΑ από οικονομική άποψη 
προσφορά, για την προμήθεια δύο (2) ελκυστήρων επί 
πνευστών ελαστικών, τύπου δύο δρόμων (Τννο νναγε), 
ικανών να κινούνται τόσο επί οδοστρώματος, όσο και 
επί σιδηροδρομικού δικτύου (ΟΡ\/42415300). Η συνολική 
προϋπολογισθείσα δαπάνη για παράδοση ΕΛΕΥΘΕΡΗ 
στην Ο.Λ.Θ. Α.Ε. ορίζεται σε 700.000,00 €, χωρίς το Φ.Π.Α. 

Η προκήρυξη του Διαγωνισμού στάλθηκε για δημο¬ 
σίευση στην Υπηρεσία Επισήμων Εκδόσεων των Ευρω¬ 
παϊκών Κοινοτήτων στις 17/1/2013. 

Ο διαγωνισμός θα γίνει σύμφωνα με τους όρους της 
Διακήρυξης ΠΡ.Φ. 196/2012, αντίγραφο της οποίας χο¬ 
ρηγείται στους ενδιαφερομένους από το Τμήμα Προ¬ 
μηθειών της Δ/νσης Οικονομικού της Ο.Λ.Θ. Α.Ε. τηλ, 
2310-593.360 κατά τις εργάσιμες ημέρες και ώρες έως 
και την 1/3/2013, έναντι του ποσού των πενήντα (50,00) €. 

Θεσσαλονίκη, 17 Ιανουάριου 2013 

Ο Πρόεδρος και Διευθύνων Σύμβουλος 
ΣΤΥΛΙΑΝΟΣ ΑΓΓΕΛΟΥΔΗΣ 

-♦- 

( 8 ) 

ΕΝΙΑΙΟ ΤΑΜΕΙΟ ΑΝΕΞΑΡΤΗΤΑ ΑΠΑΣΧΟΛΟΥΜΕΝΩΝ 
(Ε.Τ.Α.Α.) 

Αριθμ. Νο 01/2013 

Το Ενιαίο Ταμείο Ανεξάρτητα Απασχολούμενων 
(Ε.Τ.Α.Α.), προκηρύσσει ανοικτό διαγωνισμό με κριτήριο 
κατακύρωσης τη χαμηλότερη τιμή σε ευρώ, για την 
ανάδειξη προμηθευτή που θα αναλάβει την προμήθεια 
- εκτύπωση του Δελτίου Δικαστικών Δημοσιεύσεων 
του Τομέα Ασφάλισης Νομικών-ΤΕΑΔ για χρονικό διά¬ 
στημα ενός έτους (01/04/2013-31/03/2014), προϋπολογι- 
σθείσας δαπάνης 170.000,00 € πλέον του Φ.Π.Α. 6,5% ή 
181.050,00€ (με τον Φ.Π.Α.). 

Ο ανοικτός διαγωνισμός με αρ. διακήρυξης 01/2013 θα 
διενεργηθεί στις 11/02/2013 ημέρα Δευτέρα και ώρα 10:00 
π.μ. στα γραφεία των Ενιαίων Υπηρεσιών του Ε.Τ.Α.Α. 
Μάρνη 22, Τ.Κ. 104 33 Αθήνα, 2ος όροφος, αίθουσα Δ.Σ. 

Προσφορές που θα κατατεθούν μετά την πιο πάνω 
ημερομηνία και ώρα, θεωρούνται εκπρόθεσμες. Οι προ¬ 
σφορές θα συνταχθούν στην Ελληνική γλώσσα και θα 
δεσμεύουν τους συμμετέχοντες για 180 ημέρες από την 
επόμενη της διενέργειας του διαγωνισμού. Δεν γίνονται 
δεκτές εναλλακτικές προσφορές. 

Απαιτείται εγγύηση συμμετοχής ποσού: 9.052,50 €, που 
αντιστοιχεί σε ποσοστό 5% επί της συνολικής προϋπο- 
λογισθείσας δαπάνης πλέον Φ.Π.Α. Η αξιολόγηση των 
προσφορών θα πραγματοποιηθεί από την ορισθείσα 
με την υπ' αριθμ. 189/12-07-2012 θέμα 49ο απόφαση του 
Δ.Σ. του Ε.Τ.Α.Α., επιτροπή των ανοικτών διαγωνισμών 
του Ε.Τ.Α.Α. 

Για πληροφορίες που αφορούν στη Νο 01/2013 σχετική 
διακήρυξη, οι ενδιαφερόμενοι μπορούν να απευθύνονται 
στις Ενιαίες Υπηρεσίες του Ε.Τ.Α.Α., Μάρνη 22 Τ.Κ. 104 33 
Αθήνα, Πολίτη Β. και Μιχαλοπούλου Ρ. τηλ.: 210-5217312 
και 210-5217304 αντίστοιχα και ίαχ: 210-5217315, κάθε 
εργάσιμη ημέρα και ώρα, καθώς και στον Τομέα Ασφάλι¬ 
σης Νομικών - Τ.Ε.Α.Δ., Σωκράτους 53 Τ.Κ. 104 31 Αθήνα, 
Σιμάτο Δημήτριο, τηλ. 210-5296105 και ίαχ: 210-5296188. 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


Αντίγραφα της πιο πάνω διακήρυξης, οι ενδιαφερό¬ 
μενοι θα πρέπει να αναζητήσουν στην ιστοσελίδα του 
Ε.Τ.Α.Α. (νννννν.θΐειει.ρΐ'). 

Αθήνα, 22 Ιανουάριου 2013 

Ο Πρόεδρος του Δ.Σ. 

ΑΡΓΥΡΙΟ! ΖΑΦΕΙΡΟΠΟΥΛΟΣ 

-♦- 

(9) 

ΝΟΜΟΣ ΑΤΤΙΚΗΣ 
ΔΗΜΟΣ ΑΣΠΡΟΠΥΡΓΟΥ 

Αριθμ. 2273 

Ο Δήμος Ασπροπύργου προκηρύσσει ανοικτό διαγω¬ 
νισμό για την: «ΠΡΟΜΗΘΕΙΑ ΓΑΛΑΚΤΟΣ», προϋπ. δα¬ 
πάνης 75.240,00 €, συμπεριλαμβανομένου Φ.Π.Α. 13 % 
με κριτήριο κατακύρωσης τη χαμηλότερη τιμή για το 
προσωπικό του Δήμου μας. 

Ο διαγωνισμός θα διεξαχθεί στο Δημοτικό Κατάστημα 
Ασπροπύργου που βρίσκεται στη Λ. Δημοκρατίας 18, 
στις 5 ΦΕΒΡΟΥΑΡΙΟΥ 2013 ημέρα Τρίτη και ώρα 11:00 
π.μ. με ώρα λήξης προθεσμίας παραλαβής προσφορών 
την 11:30 π.μ. 

Για την συμμετοχή στο διαγωνισμό, υποβάλλεται μαζί 
με την προσφορά Εγγυητική συμμετοχής για το ποσό 
που αντιστοιχεί στο 5% της προϋπολογισθείσης δαπά¬ 
νης χωρίς το Φ.Π.Α. 13%, ήτοι 3.329,20 €. 

Γ ια πληροφορίες ως προς τα δικαιολογητικά συμμε¬ 
τοχής και τους όρους της διακήρυξης, οι ενδιαφερό¬ 
μενοι μπορούν να απευθύνονται στο Δήμο, καθημερινά 
τις εργάσιμες ημέρες και ώρες (τηλ.: 213.2006430 από 
το αρμόδιο γραφείο του (ΜΑΛΙΑΤΣΗ ΙΩΑΝΝΑ) και στην 
ιστοσελίδα του Δήμου νννννν.αδρίΌργί'ροε.ρΐ' 

Ασπρόπυργος, 23 Ιανουάριου 2013 

Ο Δήμαρχος 
ΝΙΚΟΛΑΟΣ I. ΜΕΛΕΤΙΟΥ 

-♦- 

( 10 ) 

ΠΟΛΕΜΙΚΗ ΑΕΡΟΠΟΡΙΑ 

Αριθμ. Δ. 52/12 

1. Σας γνωρίζουμε ότι μετατίθεται η ημερομηνία διενέρ¬ 
γειας του υπ’ αριθμ. 52/12 διαγωνισμού, για τη «Διασύνδε¬ 
ση της ΕΜΥ στο Διαδίκτυο με ΙπΙθγπθΙ δοΓνίοο ΡΐΌνίάθΓ 
(Ι3Ρ)», που είχε προγραμματιστεί να διενεργηθεί στις 
25 Ιανουάριου 2013, ημέρα Παρασκευή και ώρα 11:00 π.μ. 

2. Νέα ημερομηνία διενέργειας του διαγωνισμού είναι 
η 25η Φεβρουάριου 2013, ημέρα Δευτέρα και ώρα 11:00 
π.μ. με τόπο διενέργειας την Υπηρεσία Προμηθειών της 
Πολεμικής Αεροπορίας (Δ. Σούτσου 40, Αμπελόκηποι, 
4ος όροφος, Αίθουσα 430). 

3. Η εν λόγω μετάθεση της ημερομηνίας διενέργειας 
του υπόψη διαγωνισμού κρίθηκε απαραίτητη προκειμέ- 
νου να ετοιμαστούν κατάλληλα οι απαιτούμενοι φάκελοι 
προσφορών των ενδιαφερομένων εταιρειών. 

4. Ημερομηνία αποστολής της ανακοίνωσης της μετά¬ 
θεσης της ημερομηνίας διενέργειας του διαγωνισμού: 

α. Στο τεύχος διακηρύξεων δημοσίων συμβάσεων της 
Εφημερίδας της Ελληνικής Κυβερνήσεως: 23 Ιανουάριου 
2013. 

β. Στον Ελληνικό Τύπο: 24 Ιανουάριου 2013. 

γ. Στον ιστότοπο του προγράμματος «Διαύγεια»: 24 
Ιανουάριου 2013. 

Ο Διοικητής 
ΓΕΩΡΓΙΟΣ ΔΑΝΙΗΛΙΔΗΣ 


( 11 ) 

ΠΑΝΕΠΙΣΤΗΜΙΟ ΑΙΓΑΙΟΥ 
Αριθμ. διακ. 210/2013 

Αναθέτουσα Αρχή: Πανεπιστήμιο Αιγαίου, Λόφος Πα¬ 
νεπιστημίου, Κτίριο Διοίκησης, Μυτιλήνη 81100, Ελλάδα, 
τηλ: +30 22510 36143, 36145, 36142, Ραχ: +30 22510 36127 

Τίτλος Προμήθειας: «Προμήθεια Μηχανογραφικού Κέ¬ 
ντρου». 

Διαδικασία που επιλέγει για την ανάθεση: Δημόσιος 
Ανοικτός Διαγωνισμός με κριτήριο κατακύρωσης την 
πλέον συμφέρουσα από οικονομική άποψη προσφορά. 

Υπηρεσία από την οποία μπορούν να ζητηθούν τα 
τεύχη της διακήρυξης άνευ αντιτίμου και πληροφορίες: 
Το Τμήμα Περιουσίας και Προμηθειών της Αναθέτουσας 
Αρχής. Στοιχεία επικοινωνίας: Χριστίνα Φιορή, Περσε- 
φόνη Καραντάνη, Ελένη Κεντέρη. Τηλ.: +30-2251036143, 
36145, 36142, Ραχ: +30-2251036127, ο-πιώΙε: χίίοπ@3Θ9θ3Π. 
9Γ ρ.Ι<3Γ3@3θ9θ3η.9Γ, θΙ<θηΙθπ@3θ9θ3η.9Γ. Το τεύχος 
της διακήρυξης μπορεί να ληφθεί και από την επίσημη 
ιστοσελίδα του Πανεπιστημίου Αιγαίου, στην διεύθυνση 
ΙιΙίρ://νν\Λ/\Λ/3.3θ9θ3η.9Γ/3θ9β3η/9ΓθθΙ</ηθννδ/όί39·ΙιΙπη. 

Υπηρεσία και διεύθυνση από την οποία μπορούν να 
ζητηθούν πληροφορίες ή/και διευκρινίσεις επί των τε¬ 
χνικών προδιαγραφών της διακήρυξης: Πανεπιστήμιο 
Αιγαίου, Κεντρική Διεύθυνση Πληροφορικής & Επικοινω¬ 
νιών, Κτίριο Διοίκησης, Λόφος Πανεπιστημίου, Μυτιλήνη 
81100, Παναγιώτης Παπαχίου, στο τηλ. +30 2251036041 
και Αναστάσιος Μόσχος, στο τηλ +30 2251036046, και 
στο Θ-Π13ίΙ 03ΐ30ΘΠΐθΓ@3Θ9β3Π.9Γ. 

Προϋπολογισμός του υποέργου: Τριακόσιες εβδομή¬ 
ντα χιλιάδες ευρώ (€ 370.00,00), συμπεριλαμβανομένου 
του νόμιμου ΦΠΑ. 

Χρόνος Παράδοσης: 60 ημέρες 

Τόπος παράδοσης των ειδών: Οι εγκαταστάσεις του 
Περιφερειακού Τμήματος Πληροφορικής & Επικοινωνιών 
στην Σύρο. 

Χρόνος και τόπος κατάθεσης ή αποστολής των προ¬ 
σφορών: Οι προσφορές θα κατατίθενται ή θα αποστέλ- 
λονται με απόδειξη μέχρι την 12η Μαρτίου 2013, ημέρα 
Τρίτη και ώρα 15:00 μ.μ., στο γραφείο Πρωτοκόλλου και 
Διοικητικής Μέριμνας της Αναθέτουσας Αρχής. 

Γλώσσα υποβολής των προσφορών: Οι προσφορές 
υποβάλλονται, επί ποινή αποκλεισμού, στην Ελληνική 
Γλώσσα ή σε οποιαδήποτε άλλη γλώσσα της Ευρωπαϊκής 
Ένωσης συνοδευόμενες από επίσημη μετάφραση στην 
Ελληνική Γλώσσα. 

Τιμή προσφορών: Στις προσφορές θα αναφέρεται η 
τιμή του προσφερόμενου εξοπλισμού σε ευρώ με κρα¬ 
τήσεις χωρίς ΦΠΑ, το ποσοστό και το ποσό ΦΠΑ στο 
οποίο υπάγεται αυτός και η τελική τιμή με ΦΠΑ. 

Χρόνος και τόπος διενέργειας του διαγωνισμού: Ο δι¬ 
αγωνισμός θα διενεργηθεί την 13η Μαρτίου 2013, ημέρα 
Τετάρτη, και ώρα 10:00 π.μ., στα γραφεία του Τμήματος 
Περιουσίας και Προμηθειών της Αναθέτουσας Αρχής. 

Δικαιούμενοι συμμετοχήςύΕλληνες και αλλοδαποί (φυ¬ 
σικά και νομικά πρόσωπα), Συνεταιρισμοί και Ενώσεις / 
Κοινοπραξίες, που λειτουργούν νόμιμα στην Ελλάδα ή 
σε άλλο κράτος-μέλος της Ευρωπαϊκής Ένωσης (ΕΕ) ή 
του Ευρωπαϊκού Οικονομικού Χώρου (ΕΟΧ) ή σε κράτη 
που έχουν υπογράψει την Συμφωνία περί Δημοσίων Συμ¬ 
βάσεων ή σε άλλες χώρες που έχουν συνάψει διμερείς 
συμφωνίες ή συμφωνίες σύνδεσης με την ΕΕ. 





ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 

Εγγύηση συμμετοχής στο διαγωνισμό: Κάθε προσφέ- 
ρων στον διαγωνισμό οφείλει να καταθέσει εγγυητική 
επιστολή συμμετοχής ύψους 5% επί του προϋπολογι¬ 
σμού με ΦΠΑ, ήτοι 18.500,00€. 

Χρόνος ισχύος των προσφορών: Έξι (6) μήνες από 
την επόμενη μέρα της ημερομηνίας διενέργειας του 
διαγωνισμού. 

Εναλλακτικές προσφορές: Δεν γίνονται δεκτές εναλ¬ 
λακτικές προσφορές ή αντιπροσφορές. 

Νομικό πλαίσιο: Η προμήθεια θα γίνει σύμφωνα με το 
ΠΔ 118/07 και το ΠΔ 60/07. 

Βασικοί όροι για την χρηματοδότηση και την πληρωμή: 
Η πράξη συγχρηματοδοτείται από την Ευρωπαϊκή Επι¬ 
τροπή μέσω ΕΤΠΑ και από Εθνικούς Πόρους στο πλαίσιο 
του Ε.Π. Κρήτης και Νήσων Αιγαίου 2007-2013. Η πληρω¬ 
μή θα γίνει μετά την οριστική παραλαβή του εξοπλισμού 
και την προσκόμιση των απαραίτητων δικαιολογητικών. 
Δεν προβλέπεται η χορήγηση προκαταβολής. 

Ημερομηνία αποστολής της διακήρυξης στην Επίσημη 
Εφημερίδα της Ευρωπαϊκής Ένωσης: 23/1/2013. 

Έξοδα Δημοσίευσης: Βαρύνουν τον Ανάδοχο. 

Μυτιλήνη, 14 Ιανουάριου 2012 

Ο Πρύτανης 
ΠΑΡΙΣ ΤΣΑΡΤΑΣ 

-♦- 

( 12 ) 

ΠΑΝΕΠΙΣΤΗΜΙΟ ΑΙΓΑΙΟΥ 
Αριθμ. διακ. 356/22.1.2103 

Αναθέτουσα Αρχή: Πανεπιστήμιο Αιγαίου, Λόφος 
Πανεπιστημίου, Κτίριο Διοίκησης, Μυτιλήνη 81100, τηλ: 
22510 36144, 22510 36148, Ραχ: 22510 36127. 

Τίτλος του έργου: Ανάδειξη Αναδόχου για την ταχυ- 
μεταφορά των επείγουσας φύσης εγγράφων, δεμάτων 
και λοιπών αντικειμένων του Πανεπιστημίου Αιγαίου 

Διαδικασία που επελέγη για την ανάθεση: Τακτικός 
Ανοικτός Διαγωνισμός με κριτήριο κατακύρωσης την 
χαμηλότερη τιμή. 

Τρόπος, τόπος και χρόνος αναζήτησης της διακήρυ¬ 
ξης: Τα τεύχη της διακήρυξης μπορούν να αναζητηθούν, 
τις εργάσιμες ημέρες και ώρες, από το Πανεπιστήμιο 
Αιγαίου: Γραφείο Περιουσίας και Προμηθειών, Κτίριο 
Διοίκησης, Λόφος Πανεπιστημίου, Μυτιλήνη 81100. Τηλ. 
2251036144, 2251036148, Ραχ: 2251036127 

Τα τεύχη της διακήρυξης διατίθενται και ηλεκτρονικά 
από την επίσημη ιστοσελίδα του Πανεπιστημίου Αιγαίου 

\Λ/\Λ/\Λ/.3Θ9Θ3Π.9Γ 

Προϋπολογισμός του έργου: Εκατό χιλιάδες ευρώ (€ 
100.000,00), περιλαμβανομένου του νόμιμου ΦΠΑ. 

Τόπος και προθεσμία υποβολής προσφορών: Οι 
προσφορές κατατίθενται ή αποστέλλονται στο Πα¬ 
νεπιστήμιο Αιγαίου, Κεντρική Διεύθυνση Οικονομικών 
Υποθέσεων, Τμήμα Περιουσίας και Προμηθειών, Κτίριο 
Διοίκησης, Λόφος Πανεπιστημίου, Μυτιλήνη 81100. Τηλ. 
2251036144,148, Ρ3Χ: 2251036127. Η ημερομηνία και ώρα 
λήξης κατάθεσης και παραλαβής των προσφορών εί¬ 
ναι η 27/02/13, ημέρα Τετάρτη και ώρα 15:00 της αυτής 
ημερομηνίας. 

Ημερομηνία, ώρα και τόπος αποσφράγισης των προ¬ 
σφορών: Ο διαγωνισμός θα διενεργηθεί στις 28/02/13, 
ημέρα Πέμπτη και ώρα 10:00 π.μ. της αυτής ημερομηνίας, 
στα γραφεία του Τμήματος Περιουσίας και Προμηθειών 


του Πανεπιστημίου Αιγαίου, Κτίριο Διοίκησης, Λόφος 
Πανεπιστημίου, Μυτιλήνη 81100. 

Δικαιούμενοι συμμετοχής: ΟιΈλληνες και αλλοδαποί 
(φυσικά και νομικά πρόσωπα) οι προβλεπόμενοι από 
το ΠΔ 60/2007. 

Ειδικοί όροι συμμετοχής υποψηφίων: Υπάρχουν 

Εγγύηση συμμετοχής στο διαγωνισμό: Κάθε συμμε- 
τέχων στον παρόντα διαγωνισμό οφείλει να καταθέσει 
εγγύηση συμμετοχής (άρθρο 25 του ΠΔ. 118/2007) για 
ποσό που να αντιστοιχεί σε ποσοστό 5% επί του προϋ¬ 
πολογισμού (περιλαμβανομένου του Φ.Π.Α.). 

Υπηρεσίες: ταχυμεταφορά επείγουσας φύσης εγγρά¬ 
φων, δεμάτων και λοιπών αντικειμένων. 

Ειδικές προδιαγραφές: Υπάρχουν 

Χρονικό διάστημα που δεσμεύεται ο προσφέρων από 
την προσφορά του: Οι προσφορές ισχύουν και δεσμεύ¬ 
ουν τους συμμετέχοντες στον διαγωνισμό για τουλάχι¬ 
στον εκατόν είκοσι (120) ημέρες από την επομένη της 
διενέργειας του Διαγωνισμού. 

Εναλλακτικές προσφορές: Δεν γίνονται δεκτές εναλ¬ 
λακτικές προσφορές ή αντιπροσφορές. 

Βασικοί όροι για την χρηματοδότηση και την πληρωμή: 
Το κόστος θα καλυφθεί από τον Τακτικό προϋπολογισμό 
του Πανεπιστημίου Αιγαίου, και συγκεκριμένα τον Κ.Α.Ε. 
του Πανεπιστημίου Αιγαίου με κωδικό 0824. Η πληρωμή 
θα γίνεται από το Πανεπιστήμιο Αιγαίου με την προ¬ 
σκόμιση των απαραίτητων δικαιολογητικών. 

Έξοδα δημοσίευσης: Βαρύνουν τον Ανάδοχο 

Μυτιλήνη, 22 Ιανουάριου 2013 

Ο Πρύτανης 
ΠΑΡΙΣ ΤΣΑΡΤΑΣ 
-♦- 

(13) 

ΔΗΜΟΣ ΠΑΥΛΟΥ ΜΕΛΑ 
Αριθμ. 4970 

1. Ο Δήμος Παύλου Μελά Θεσσαλονίκης, προκηρύσσει 
ανοιχτό διαγωνισμό για την ανάθεση του έργου: 

«ΣΥΝΤΗΡΗΣΗ ΟΔΩΝ ΚΑΙ ΠΕΖΟΔΡΟΜΙΩΝ 2012» 

Προϋπολογισμού δημοπράτησης 400.000,00 ευρώ (με 
αναθεώρηση και Φ.Π.Α.). 

Το έργο συντίθεται από τις ακόλουθες κατηγορίες 
εργασιών: 

α) Κατηγορία ΟΔΟΠΟΙΙΑΣ με προϋπολογισμό 320.332,27€ 
(δαπάνη εργασιών, ΓΕ και ΟΕ και απρόβλεπτα). 

2. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ.λπ.) από τα γραφεία της Δ/νσης Τεχνι¬ 
κών Υπηρεσιών του Δήμου (Θ. Καρυπίδη 2 - Πολίχνη), 
μέχρι και τις 07/02/2013. Η διακήρυξη του έργου έχει 
συνταχθεί κατά το εγκεκριμένο από τον υπουργό ΠΕ- 
ΧΩΔΕ υπόδειγμα τύπου Β. Πληροφορίες στα τηλέφωνα 
2313.302.325 και 341, ΡΑΧ επικοινωνίας 2313.302.320, αρ¬ 
μόδιος υπάλληλος για επικοινωνία Ζέλκας Δημήτριος. 

3.0 διαγωνισμός θα διεξαχθεί στα γραφεία της Δ/νσης 
Τεχνικών Υπηρεσιών του Δήμου, (Θ. Καρυπίδη 2 - Πο¬ 
λίχνη) στις 12/02/2013, ημέρα Τρίτη και ώρα 10:00 π.μ. 

Το σύστημα υποβολής προσφορών είναι με επί μέ¬ 
ρους ποσοστά έκπτωσης κατά ομάδες τιμών ομοειδών 
εργασιών και έλεγχο ομαλότητας του άρθρου 6 του 
Ν. 3669/08 (ΚΔΕ). 

4. Στο διαγωνισμό γίνονται δεκτοί: 

α) Ημεδαποί διαγωνιζόμενοι, σε Μεμονωμένες Εργο¬ 
ληπτικές Επιχειρήσεις, εγγεγραμμένες στο Μ.Ε.ΕΠ., που 
καλύπτουν τις κατηγορίες και τάξεις του έργου, ήτοι 
τάξεις: ανήκουν στην 1η ή 2η τάξη, ανεξαρτήτως νομού 
έδρας, ή στην 3η τάξη με έδρα εντός νομού, για έργα 
ΟΔΟΠΟΙΙΑΣ, ή Κοινοπραξίες εργοληπτικών επιχειρήσε¬ 
ων εγγεγραμμένων στην τάξη Α2 (ΔΥΟ ΕΡΓΟΛΗΠΤΙΚΑ 
ΠΤΥΧΙΑ) του Μ.Ε.Ε.Π. για έργα κατηγορίας ΟΔΟΠΟΙΙΑΣ, 
με τις προϋποθέσεις της παρ. 10 του άρθρου 16 του 
Ν. 3669/08 (ΚΔΕ) (αναβάθμιση ορίου λόγω κοινοπραξίας), 
β) αλλοδαποί διαγωνιζόμενοι που αποδεικνύουν ότι κατά 
την τελευταία πενταετία, έχουν εκτελέσει έργα παρό¬ 
μοια (ποιοτικά και ποσοτικά) με το δημοπρατούμενο. 

5. Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 6.410,00 ευρώ και 
ισχύ τουλάχιστον 300 ημερών, μετά την ημέρα διεξαγω¬ 
γής του διαγωνισμού. Ο χρόνος ισχύος των προσφορών 
είναι εννέα μήνες. 

6. Το έργο χρηματοδοτείται από ΣΑΤΑ. Προκαταβολή 
δε θα χορηγηθεί. 

7. Το αποτέλεσμα της δημοπρασίας θα εγκριθεί από 
την Οικονομική επιτροπή του Παύλου Μελά. 

Ο Δήμαρχος 

ΔΙΑΜΑΝΤΗΣ ΠΑΠΑΔΟΠΟΥΛΟΣ 

- ♦ - 

(14) 

ΕΡΓΑ Ο.Σ.Ε. Α.Ε. 

ΔΙΕΥΘΥΝΣΗ ΣΥΜΒΑΣΕΩΝ ΚΑΙ ΠΡΟΜΗΘΕΙΩΝ 

ΤΜΗΜΑ II: ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ 

1. Περιγραφή: 

Ο τίτλος της Σύμβασης είναι: «Μελέτες για την κα¬ 
τασκευή νέας διπλής σιδηροδρομικής γραμμής για τη 
σύνδεση του Σιδηροδρομικού Κέντρου Αχαρνών (ΣΚΑ) 
με την κύρια γραμμή του ΟΣΕ προς Β. Ελλάδα με πα¬ 
ράκαμψη του Δήμου Αχαρνών» (Α.Π. 550) και ο τόπος 
της παροχής: Αθήνα-ΘΒ 300. 

1.1 Σύντομη περιγραφή της Σύμβασης 

Η παρούσα Προκήρυξη αφορά στην ανάθεση σύμβα¬ 
σης για την εκπόνηση των απαιτούμενων μελετών που 
υπολείπονται προκειμένου να είναι δυνατή η κατασκευή 
του έργου της νέας διπλής σιδηροδρομικής γραμμής 
για τη σύνδεση του Σιδηροδρομικού Κέντρου Αχαρνών 
(Σ.Κ.Α.) με την κύρια γραμμή του ΟΣΕ προς Β. Ελλάδα, 
με παράκαμψη του Δήμου Αχαρνών. 

Οι μελέτες που υπολείπονται και θα πρέπει να εκτε- 
λεστούν στα πλαίσια της παρούσας σύμβασης είναι: 
Τοπογραφικές μελέτες (16) 

• Συμπληρωματικές τοπογραφικές εργασίες για ενη¬ 
μέρωση των υφιστάμενων τοπογραφικών διαγραμμά¬ 
των, καθώς έχει παρατηρηθεί σημαντική οικιστική και 
βιοτεχνική ανάπτυξη στην εν λόγω περιοχή τα τελευ¬ 
ταία έτη. 

• Σύνταξη κτηματολογικών διαγραμμάτων και πινά¬ 
κων, προκειμένου να γίνουν οι απαιτούμενες απαλλο¬ 
τριώσεις. 

Συγκοινωνιακές μελέτες (10) 

• Προμελέτη και Οριστική μελέτη χάραξης της νέας 
Α.Δ. Βρεττού 

• Συμπλήρωση/ επικαιροποίηση/ τροποποίηση της 
εγκεκριμένης οριστικής μελέτης χάραξης της Σ.Γ. και 
του παράπλευρου οδικού δικτύου (επικαιροποίηση της 


μελέτης επί του ενημερωμένου τοπογραφικού υποβά¬ 
θρου, τροποποίηση παράπλευρων οδών, τροποποίηση 
ΑΔ Τ08 και ενσωμάτωση Α.Δ. οδού Βρεττού). 

• Μελέτη επιδομής και ασφάλειας. 

Υδραυλικές μελέτες (13) 

• Συμπλήρωση-Επικαιροποίηση-Τροποποίηση της ορι¬ 
στικής υδραυλικής μελέτης. 

• Προμελέτη και Οριστική Μελέτη αποχέτευσης Α.Δ. 
Οδού Βρεττού. Στατικές μελέτες (08) 

I · Οριστική μελέτη σήραγγας Αχαρνών (ΤΕ11) από 
Χ.Θ. 19+645 έως Χ.Θ. 20+400 της Σ.Γ. 

• Οριστική μελέτη τεχνικού γεφύρωσης ρέματος 
Αχαρνών (ΤΕ 06/07) στη Χ.Θ. 20+622,67 της Σ.Γ. 

• Προμελέτη και Οριστική μελέτη της Α.Δ. Οδού Τ8Ν 
στη Χ.Θ.20+931 της Σ.Γ. 

• Προμελέτη και Οριστική μελέτη του νέου τεχνικού 
Α.Δ. οδού Βρεττού στην Χ.Θ. 21+440 περίπου της Σ.Γ. 

• Οριστική μελέτη τοίχων αντιστήριξης κατά μήκος 
της χάραξης. Η/Μ μελέτες (09) 

• Οριστική μελέτη Η/Μ για τη σήραγγα 

• Οριστική μελέτη ηλεκτροφωτισμού για τους ανι¬ 
σόπεδους κόμβους (Βρεττού και ΤΕ 08). Γεωτεχνικές 
έρευνες και μελέτες (21) 

• Γεωτεχνική έρευνα και μελέτη κατά μήκος των γραμ¬ 
μών και των δρόμων. Περιβαλλοντικές μελέτες (27) 

• Τροποποίηση κοινής υπουργικής απόφασης ΕΠΟ. 

1.2 Προεκτιμώμενη αμοιβή: 

α) Η συνολική προεκτιμώμενη αμοιβή ανέρχεται σε 
735.318,23 € (πλέον ΦΠΑ) και επιμερίζεται ανά κατηγορία 
μελέτης ως εξής: 

- 51.004,66€ για μελέτη κατηγορίας (Ιθ)-Τοπογραφικές 
Μελέτες 

- 47.279,02 € για μελέτη κατηγορίας (10) - Συγκοινω¬ 
νιακές Μελέτες 

- 24.500,75€ για μελέτη κατηγορίας (13)-Υδραυλικές 
Μελέτες 

- 234.468,80 € για μελέτη κατηγορίας (08) - Στατικές 
Μελέτες 

- 40.998,18 € για μελέτη κατηγορίας (09) - Ηλεκτρο- 
μηχανολογικές Μελέτες 

- 280.116,09 € για μελέτη κατηγορίας (21) - Γεωτεχνικές 
Μελέτες και'Ερευνες 

- 9.718,94 € για μελέτη κατηγορίας (27) - Περιβαλλο¬ 
ντικές Μελέτες 

Στις ανωτέρω προεκτιμώμενες αμοιβές ανά κατηγορία 
μελέτης επιμερίζονται επιπλέον, σύμφωνα και με τα 
αναφερόμενα στο κεφάλαιο 4 του Τεύχους Τεχνικών 
Δεδομένων και στο Τεύχος Προεκτιμώμενης Αμοιβής, 
οι παρακάτω αμοιβές: 

- 40.525,16 € 1 για τεύχη Δημοπράτησης 

6.706,63 € για Σ.Α.Υ. και Φ.Α.Υ. 

β) Διάρκεια της Σύμβασης Μελέτης: Η συνολική προ¬ 
θεσμία περαίωσης της Σύμβασης Μελέτης ορίζεται σε 
δεκατρείς (13) ημερολογιακούς μήνες από την υπογραφή 
του Ιδιωτικού Συμφωνητικού. 

ΤΜΗΜΑ III. Α 

Νομικές, Οικονομικές και Τεχνικές Πληροφορίες: 

1. Απαιτούμενες εγγυήσεις Εγγύηση Συμμετοχής: 

Η εγγύηση συμμετοχής στην διαδικασία του διαγωνι¬ 
σμού ανέρχεται σε 14.706,36 €, που αντιστοιχεί σε ποσο¬ 
στό 2% επί της προεκτιμώμενης αμοιβής της Σύμβασης. 
Η εγγυητική επιστολή πρέπει να συνταχθεί με βάση 

το συνημμένο στην αναλυτική Προκήρυξη υπόδειγμα 
(προσάρτημα IV) και να έχει διάρκεια ισχύος τουλάχι¬ 
στον εννέα (9) μηνών από την ημερομηνία λήξης της 
προθεσμίας υποβολής προσφορών. 

Εγγύηση καλής εκτέλεσης: 

Ο Ανάδοχος κατά την υπογραφή του Ιδιωτικού Συμ¬ 
φωνητικού οφείλει να καταθέσει εγγυητική επιστολή 
καλής εκτέλεσης, με βάση το συνημμένο στην υπ’ αριθμ. 
550 Προκήρυξη υπόδειγμα (Προσάρτημα V), η οποία θα 
πρέπει να ανταποκρίνεται στους όρους της Συγγρα¬ 
φής Υποχρεώσεων. Το ποσό της εγγυητικής επιστολής 
καλής εκτέλεσης θα ανέρχεται σε ποσοστό 5%, της 
προεκτιμώμενης αμοιβής της Σύμβασης. 

2. Κύριοι όροι χρηματοδότησης και πληρωμής 

α) Η Μελέτη έχει ενταχθεί στο Ταμείο Διευρωπαϊκών 
Δικτύων Μεταφορών (Δ.Δ.Μ. 2007-2013) και η Σύμβαση 
θα χρηματοδοτηθεί από το Ταμείο Διευρωπαϊκών Δι¬ 
κτύων Μεταφορών σε ποσοστό 50%. 

Αποφ. 2011-ΕΕ-93020-3 - Ενάριθμο 2012ΣΜ0784000 
του Π.Δ.Ε. 

β) Η Οικονομική Προσφορά του Αναδόχου αποτελεί 
την συμβατική του αμοιβή και δεν περιλαμβάνει τον 
Φόρο Προστιθέμενης Αξίας (Φ.Π.Α.). Η αμοιβή αυτή δεν 
αναθεωρείται παρά μόνον στις περιπτώσεις που ορί¬ 
ζονται στην παρ. 1 του άρθρου 30 του Ν.3316/2005 και 
σύμφωνα με τις διατάξεις της υπ' αριθμ. Δ17γ/05/157/Φ.Ν 
439.3/18.2.2006 απόφασης του Υπουργού ΠΕ.ΧΩ.Δ.Ε γ) Αν 
η Σύμβαση ανατεθεί σε σύμπραξη ή κοινοπραξία, δεν 
είναι υποχρεωτικό να λάβει συγκεκριμένη νομική μορφή. 
Δικαιούνται να συμμετέχουν φυσικά ή νομικά πρόσωπα 
αυτοτελώς ή σε σύμπραξη ή σε κοινοπραξία σύμφωνα 
με το Ν.3316/2005. δ) Δεν τίθενται άλλοι ειδικοί όροι 
στους οποίους υπόκειται η εκτέλεση της Σύμβασης. Η 
εκτέλεση της Σύμβασης υπόκειται στις διατάξεις του Ν. 
3316/2005 «Ανάθεση και εκτέλεση δημοσίων συμβάσεων 
εκπόνησης μελετών και παροχής συναφών υπηρεσιών». 

ΤΜΗΜΑ III. Β 

1. Οι απαιτήσεις για την προσωπική κατάσταση των 
διαγωνιζομένων αναφέρονται στο άρθρο 19 του τεύχους 
της Προκήρυξης Ανοικτής Διαδικασίας. Τα απαιτούμενα 
δικαιολογητικά - αποδεικτικά έγγραφα για την συμμετο¬ 
χή στο διαγωνισμό αναφέρονται στις παραγράφους 21.1 
και 21.2 της Προκήρυξης Ανοικτής Διαδικασίας, ενώ στην 
παράγραφο 21.3 αναφέρονται τα απαιτούμενα δικαιολο- 
γητικά προσωπικής κατάστασης των διαγωνιζομένων. 

2. Στο διαγωνισμό δικαιούνται να συμμετέχουν φυσικά 
ή νομικά πρόσωπα αυτοτελώς ή σε σύμπραξη ή κοινο¬ 
πραξία, που διαθέτουν κατ’ ελάχιστον την εξής γενική 
επαγγελματική εμπειρία και στελέχωση, ήτοι είναι: 

α) Κάτοχοι Πτυχίων: 

1. Στην κατηγορία μελέτης (16) - Τοπογραφικές Μελέ¬ 
τες, πτυχίο τάξης Β' 

2. Στην κατηγορία μελέτης (10) - Συγκοινωνιακές Με¬ 
λέτες, πτυχίο τάξης Γ' ή Δ' 

3. Στην κατηγορία μελέτης (13) - Υδραυλικές Μελέτες, 
πτυχίο τάξης Γ' 

4. Στην κατηγορία μελέτης (08) - Στατικές Μελέτες, 
πτυχίο τάξης Ε' 

5. Στην κατηγορία μελέτης (09) - Ηλεκτρομηχανολο- 
γικές Μελέτες, πτυχίο τάξης Γ' 

6. Στην κατηγορία μελέτης (21) - Γεωτεχνικές Μελέτες 
και Έρευνες, πτυχίο τάξης Γ' ή Δ' 


7. Στην κατηγορία μελέτης (27) - Περιβαλλοντικές Με¬ 
λέτες, πτυχίο τάξης Α' ή Β' του Ελληνικού Μητρώου Με¬ 
λετητών ή Γ ραφείων Εταιρειών Μελετητών του άρθρου 
39 του Ν. 3316/2005 (ή μέχρι την έναρξη εφαρμογής του 
ως άνω άρθρου των σχετικών διατάξεων, του Ν. 716/1977 
και των εκτελεστικών του διαταγμάτων), 

β) Αλλοδαποί προερχόμενοι από χώρες - μέλη της Ε.Ε 
ή του Ε.Ο.Χ., ή τρίτες χώρες που έχουν συνάψει Ευρω¬ 
παϊκές συμφωνίες σύνδεσης με την Ευρωπαϊκή Ένωση 
και που τηρούν αντίστοιχα Μητρώα (κατά το άρθρο 

18.2.2 της Προκήρυξης), σύμφωνα με το άρθρο 52 της 
Οδηγίας 2004/18/ΕΚ, εγγεγραμμένοι σε τάξεις και κατη¬ 
γορία μελέτης αντίστοιχες με τις προαναφερθείσες ή 

γ) Αλλοδαποί προερχόμενοι από χώρες - μέλη της 
Ε.Ε. ή του Ε.Ο.Χ., ή τρίτες χώρες που έχουν συνάψει 
Ευρωπαϊκές συμφωνίες σύνδεσης με την Ευρωπαϊκή 
Ένωση και που δεν τηρούν Μητρώα (κατά το άρθρο 

18.2.3 της Προκήρυξης). Οι ενδιαφερόμενοι πρέπει στην 
περίπτωση αυτή να είναι εγγεγραμμένοι στα Επαγγελ- 
ματικά/Εμπορικά Μητρώα του Παραρτήματος IX Γ της 
Οδηγίας 2004/18/ΕΚ ή στα αντίστοιχα Μητρώα των χω¬ 
ρών τους και να διαθέτουν γενική εμπειρία αντίστοιχη 
αυτής που απαιτείται για την εγγραφή στα Ελληνικά 
Μητρώα, δηλαδή στελεχικό δυναμικό με εμπειρία στην 
αντίστοιχη κατηγορία μελέτης, κατά το άρθρο 39 του 
Ν.3316/2005, ως εξής: 

Για πτυχίο Α' τάξης, 1 μελετητή 4ετούς εμπειρίας στην 
εν λόγω κατηγορία (1 μονάδα). 

Γ ια πτυχίο Β' τάξης, 1 μελετητή δετούς εμπειρίας στην 
εν λόγω κατηγορία (2 μονάδες). 

Για πτυχίο Γ' τάξης, 1 μελετητή 12ετούς εμπειρίας 
στην εν λόγω κατηγορία (3 μονάδες). 

Γ ια πτυχίο Δ' τάξης τουλάχιστον 1 μελετητή 12ετούς 
εμπειρίας και 1 μελετητή δετούς εμπειρίας και 2 με¬ 
λετητές 4ετούς εμπειρίας στην εν λόγω κατηγορία (7 
μονάδες) και 

Για πτυχίο Ε' τάξης τουλάχιστον, 2 μελετητές 12ετούς 
εμπειρίας και 1 μελετητή δετούς εμπειρίας και 4 μελε¬ 
τητές 4ετούς εμπειρίας στην εν λόγω κατηγορία (12 
μονάδες). 

3. Κάθε διαγωνιζόμενος απαιτείται να καλύπτει συ¬ 
νολικά τις απαιτήσεις των παρ, 1 και 2. Κάθε μέλος σύ¬ 
μπραξης ή κοινοπραξίας απαιτείται να εμπίπτει σε μία 
από τις περιπτώσεις της παρ. 2 και να συμμετέχει σε ένα 
και μόνο διαγωνιζόμενο σχήμα, επί ποινή αποκλεισμού 
της σύμπραξης ή κοινοπραξίας στην οποία μετέχει. 

Η σύμπραξη των φυσικών ή νομικών προσώπων μπο¬ 
ρεί να αφορά στην ίδια ή σε διαφορετικές κατηγορίες 
μελετών. Σε περίπτωση σύμπραξης στην ίδια κατηγο¬ 
ρία μελέτης, ο μέγιστος αριθμός συμπραττόντων είναι 
τρεις (3), επί ποινή αποκλεισμού της διαγωνιζόμενης 
σύμπραξης. 

ΤΜΗΜΑ IV 

Α. Διαδικασία 

Ο Διαγωνισμός θα ανατεθεί με Ανοικτή Διαδικασία και 
κριτήριο την πλέον συμφέρουσα από Οικονομική άποψη 

Προσφορά, με τα ακόλουθα κριτήρια: 

Κριτήριο Ιο Τεχνικής Προσφοράς (βαρύτητα 35%). 

Κριτήριο 2ο Τεχνικής Προσφοράς (βαρύτητα 40%). 

Κριτήριο Οικονομικής Προσφοράς (βαρύτητα 25%). 

Όροι για την παραλαβή των Τευχών του Διαγωνισμού:. 
Προθεσμία υποβολής αίτησης για παροχή εγγράφων και 
πληροφοριών έως 20-03-2013, έναντι καταβολής δαπά- 

νης αναπαραγωγής των εγγράφων 50 ευρώ. Υπάρχει 
δυνατότητα ταχυδρομικής αποστολής, κατόπιν συνεννό¬ 
ησης με την Υπηρεσία. Οι ενδιαφερόμενοι έχουν επίσης 
την δυνατότητα να λάβουν γνώση του περιεχομένου 
των τευχών δημοπράτησης στην ηλεκτρονική διεύθυνση 
όίΙρ://νννν\Λ/.θΓ905θ.9Γ, για να υποβάλλουν όμως προσφο¬ 
ρά, θα πρέπει προηγουμένως να έχουν προμηθευτεί 
εγκαίρως, σύμφωνα με τα αναφερόμενα στην παρούσα 
παράγραφο, από την ΕΡΓΑ Ο.Σ.Ε. Α.Ε./Διεύθυνση Συμβά¬ 
σεων και Προμηθειών το Έντυπο Οικονομικής Προσφο¬ 
ράς, το οποίο θα συμπληρώσουν και θα καταθέσουν με 
την προσφορά τους. Το Έντυπο Οικονομικής Προσφο¬ 
ράς, στην περίπτωση αυτή, διατίθεται δωρεάν. 

2. Προθεσμία υποβολής Προσφορών είναι η 28-03- 
2013 και ώρα 10:00 π.μ., κατά την οποία θα ανοιχτούν 
οι Προσφορές σε δημόσια συνεδρίαση της Επιτροπής 
Διαγωνισμού. Τα έντυπα των Προσφορών πρέπει να 
είναι συντεταγμένα στην Ελληνική γλώσσα. 

3. Απαιτούμενος χρόνος ισχύος Προσφορών τουλάχι¬ 
στον οκτώ (8) μήνες από την ημέρα λήξης της προθε¬ 
σμίας υποβολής Προσφορών. 

ΤΜΗΜΑ V: ΣΥΜΠΛΗΡΩΜΑΤΙΚΕΣ ΠΛΗΡΟΦΟΡΙΕΣ Ενστά¬ 
σεις και Προσφυγές (κατά το Ν. 3886/2010, ως ισχύει) 
Κατατίθενται στην αρχή που διεξάγει το διαγωνισμό 
ήτοι: 

ΕΡΓΑ ΟΣΕ Α.Ε.- ΚΑΡΟΛΟΥ 27-ΑΘΗΝΑ -Τ.Κ 104 37- ΕΛ¬ 
ΛΑΔΑ 


Σημείο (-α) επαφής: Τηλέφωνο: +30 210 5263152 
Υπόψη: Γραμματεία Γεν. Πρωτοκόλλου Φαξ: +30 210 
5283149 από την οποία μπορούν επίσης να ληφθούν 
σχετικές πληροφορίες. 

Ενστάσεις μπορούν να ασκηθούν: 
α) Κατά της προκήρυξης και των τευχών του Δια¬ 
γωνισμού: το αργότερο επτά (7) ημέρες πριν από την 
διενέργεια του διαγωνισμού, ήτοι έως την 21-03-2013. 

β) Κατά των πρακτικών της: Επιτροπής Διαγωνισμού 
και συγκεκριμένα: 

βΐ. Κατά του πρακτικού I (Ελεγχος Δικαιολογητικών 
Συμμετοχής) σε πέντε (5) εργάσιμες ημέρες. 

β2. Κατά του Πρακτικού II (Αξιολόγηση Τεχνικών Προ¬ 
σφορών) σε δέκα (10) ημερολογιακές ημέρες. 

β3. Κατά του Πρακτικού III (Αξιολόγηση Οικονομικών 
Προσφορών) σε πέντε (5) εργάσιμες ημέρες. Οι προ¬ 
θεσμίες αρχίζουν από την επομένη της ημερομηνίας 
ανακοίνωσης της γνωστοποίησης τοιχοκόλλησης των 
αντίστοιχων πρακτικών. 

ΣΗΜΕΙΩΣΗ: Περίληψη που περιέχει τις πληροφορίες 
της παρούσης, απεστάλη ήδη στην Υπηρεσία Επισήμων 
Εκδόσεων της Ε.Ε. την 21-01-2013. 

Η Προϊσταμένη Διεύθυνσης 
Συμβάσεων και Προμηθειών 
ΑΙΚ. ΣΠΥΡΟΠΟΥΛΟΥ 

